مرحبا
اول شي خل اكوللكم انه اني عجبتني فكره البلوك لأن اني من مده كلش عاجبني اكتب ما يجول ببالي من مفاهيم عسى اكدر احل بعض الغاز هاي المفاهيم .ويمكن يوم من الايام ارجع افكر بهاي المفاهيم من وجهة نضر ثانيه واحلهه بغير طرق ..
مدوخني موضوع يتعلق بأنواع العلاقات مثلا اثنين تعرفوا على بعض وصارت بينهم علاقه فمثلا الولد عجبته البنيه والبنيه نفس الشي فيرجع الولد يكوم يفكر ويفكر ويفكر بهذه البنيه لحد ما يكوم يشك انه كام يحبهه اوالبنيه نفس الشي تفكر بالولد. المهم اني اريد اخذ رأيكم بالموضوع هل يوجد حب في هذه النوع من العلاقات ام مجرد تعلق زين لو نفرض انه اكو حب بهذه العلاقه برأيكم شنو هو الحب اصلا ؟؟ تصدكون اني هسه صار عندي كلمة "حب" هي كلمة مجهوله في قاموسي من كثر ما اشخاص يمثلون الحب رغم انهم ما يحبون . وبعدين اني لاحضت شغله وهي المزج بين حب حاله الحب من جهه وحب الشخص المقابل من جهه اخرى وهذا للأسف اني اعتبره نابع من قلة الوعي وقلة المسؤوليه الشغله الثانيه هي ان لو الشخص المقابل سألك وقال اثبتلي انك تحبني !!!! شنو راح يكون الاثبات ؟؟
انتضر ردودكم
jisoo